open-index/open-wikipedia-markdown huggingface dataset:
Jeanette Iren Moen

**Jeanette Iren Moen** (født 29. april 1967) er en norsk politiker for Ap. Hun var statssekretær i Nærings- og Handelsdepartemantet, i Jens Stoltenbergs andre regjering. Hun ble utnevnt som statssekretær den 25. mai 2012 og satt til regjeringen gikk av 16. oktober 2013.

Før hun ble utnevnt som statssekretær, var hun rådgiver for Trond Giske.

## Referanser


## Eksterne lenker
*
Uroš Bregar

**Uroš Bregar** (født 22. februar 1979) er en slovensk håndballtrener, som er sjef for det serbiske kvinnelandslaget og den slovenske klubben .

## Referanser


## Eksterne lenker
*
Heidi Furre

**Heidi Furre** (født 6. november 1986) er en norsk forfatter.

Furre debuterte i 2013 med romanen *Parissyndromet*, og har senere utgitt *Ungdomsskulen* (2016). Hun ble nominert til Brageprisen i 2024 for sin roman *Technotika*.

Furre skriver på nynorsk. Hun arbeider også som fotograf ved siden av skrivingen. Furre kommer opprinnelig fra Stord, og er bosatt i Oslo.

## Bibliografi
* 2013: *Parissyndromet.* Flamme Forlag.
* 2016: *Ungdomsskulen.* Flamme Forlag.
* 2018: *Dyret.* Flamme Forlag..
* 2021: *Makta.* Flamme Forlag.
* 2024: *Technotika.* Flamme Forlag*.*

## Referanser




## Eksterne lenker
*
*Presentasjon hos Cappelen Damm
Brockway Motor Truck Company

**Brockway Motor Truck Company** var en amerikansk lastebilprodusent som hadde sin start som hestevognfabrikant i 1875 av William Brockway. Fabrikken var etablert i Cortland i delstaten New York. Fabrikken ble nedlagt i 1977 etter å ha vært lastebilprodusent siden 1912.

## Historie
Etter at vognfabrikken ble overtatt av sønnen George A. Brockway i 1889, fortsatte han virksomheten fram til 1909, da man omstilte produksjonen til motorkjøretøy. I 1912 ble firmaet overhalt som en lastebilprodusent, og den første lastebilen som ble solgt, hadde 3-sylinders totaktsmotor. I løpet av først verdenskrig ble Brockway anerkjent som et kvalitetsmerke, og skulle i mellomkrigstiden finne kunder i 65 land utenom USA, deriblant Norge.

De turbulente årene som et resultat av depresjonen tærte hardt på lastebilprodusenten som i 1929 hadde sitt rekordår med 5500 lastebiler. Dette tvang selskapet til å legge alle planer om ekspansjon på is. Siden forble selskapet en liten produsent som vant seg kunder med sin konservative innstilling som garanterte uendret teknologi. Store flåteeiere med egne verksteder foretrakk Brockway som sjeldent forandret på sine modeller. Den årlige produksjonen var på 1500 til 2000 eksemplarer. 

På 1950-tallet begynte salgstallene å falle, og i året 1954 ble bare 611 biler levert. Dette førte til en overtakelse i 1956 da Mack kjøpte opp selskapet, men endret ikke vesentlig på modellpolitikken. Oljekrisen i 1973 ble for mye for lastebilprodusenten, som ble nedlagt av Mack i 1977. 

Merkenavnet ble overtatt av en gruppe entusiaster i byen Cortland hvor fabrikken lå, og hvert år arrangerer disse *Brockway Truck Show* for å minne lastebilprodusenten. 

## Galleri

Brockway Buss 1929.jpg | Brockway buss i Sverige
1945 Brockway 78.JPG | Brockway 78 lastebil
Brockway_B_666_Bridge_Erecting_from_Wo-II.jpg | G690 Treadway 6 ton 6×6
1957 Brockway (3803439807).jpg |Brockway lastebil fra 1957


## Referanser


## Litteratur
* Asbjørn Rolseth; *Norsk lastebilleksikon; Lastebiler i Norge 1900-1940* Bilforlaget 2007 ISBN 9788291062105
* Asbjørn Rolseth; *Norsk lastebilleksikon; Lastebiler i Norge 1940-1990* Bilforlaget 2009 ISBN 9788291062112

## Eksterne lenker
* Brockway Truck Preservation Association
Condor Motors Inc.

**Condor Motors Inc.** var en amerikansk lastebilprodusent som spesialiserte seg på eksportmarkedet på vegne av Gramm Motors Inc. som moderselskap. Gramm lastebiler og busschassis ble esportert til andre land under Condor-merket i 1932 til 1942.

Men Condor skilte seg ut på flere områder, deriblant ved å kunne levere kjøretøyer med Hesselmann motor (lavkomprimert dieselmotor med tenningssystem) og Buda Lanova dieselmotor. Modellprogrammet varierte fra 1,5- til 5,5-tonnere, med akselavstander på mellom 136 og 220 tommer. Condor hadde større suksess på eksportmarkedet enn Gramm hadde på hjemmemarkedet, blant annet ble lastebiler solgt til 30 land, deriblant Norge. Kina var det meste lukrative markedet for Condor-lastebilene. Da 2. verdenskrig brøt ut, falt bunnen ut av markedet - etter at Gramm valgte å gå over til tilhengere, ble virksomheten stanset.

## Se også
* Gramm Motor Car Co.

## Litteratur
* Asbjørn Rolseth; *Norsk lastebilleksikon; Lastebiler i Norge 1900-1940* Bilforlaget 2007 ISBN 9788291062105
Sooronbaj Jeenbekov

**Sooronbaj Sharipovich Jeenbekov** (kirgisisk Сооронбай Шарипович Жээнбеков; født 16. november 1958 i Biy-Myrza i Den kirgisiske sosialistiske sovjetrepublikk i SSSR) er en kirgisisk politiker og Kirgisistans president. Jeenbekov ble valgt til president 15. oktober 2017. 15. oktober 2020 trakk han seg fra presidentembetet etter omfattende protester i landet.

## Referanser
Gramm Motor Car Co.

**Gramm Motor Car Co.** var en amerikansk lastebilprodusent som startet i 1926 etter en lang periode med oppstart og nedleggelse siden 1908, da Benjamin A. Gramm begynte å skape seg et navn innenfor lastebilindustrien i USA. Han var en dyktig forretningsmann som forsto seg på forretningsvirksomhet, og har etterlatt seg et navn i amerikansk lastebilindustri. Blant annet solgte han sitt første selskap til John Willys som han innledet et samarbeid med.

Selskapet som bar hans navn sammen med sin kompanjong Max Bernstein, **Gramm-Bernstein** siden 1912, produserte lastebiler for Willys-Overland, og startet på nytt et annet selskap i 1925 sammen med sin sønn Willard Gramm. Til sammen etablerte Gramm fem forskjellige selskaper i årene mellom 1908 og 1926. I tillegg hadde han etablert merket *Condor* for eksportmarkedet, som leverte Gramm-biler med minimal forskjell utover motorer som Hesselman-motorer fra Waukesha. Han gjorde det også stort innenfor produksjonen av tilhengere og semitrailere.

Men salget var aldri godt nok for en utvidelse av virksomheten, og da 2. verdenskrig brøt ut, var man tvunget til å innstille lastebilproduksjonen. Produksjonen av tilhengere og spesialpåbygg fortsatte, men bare fram til man avtalte et oppkjøp av Fruehauf. Condor-lastebilene kom til Norge, men det gjorde også Gramm, som gjennom importfirmaet eid av Øivind Holtan lyktes med å selge busschassis i 1926 til 1937. Salget i Norge stoppet ved krigens ankomst.

Gramm hadde et bredt modellprogram fra 1-tonner til 12 tonns trekkvogn.

## Se også
* Condor Motors Inc.

## Litteratur
* Asbjørn Rolseth; *Norsk lastebilleksikon; Lastebiler i Norge 1900-1940* Bilforlaget 2007 ISBN 9788291062105
Bethlehem Motors Corp.

**Bethlehem Motors Corp.** var en amerikansk lastebilprodusent som startet i året 1917 med en fabrikk i Allentown i Pennsylvania, men navnet var hentet fra nabobyen Bethlehem. Starten var god, to år senere var produksjonen på 3&nbsp;500 lastebiler, og i 1920 kjøpte selskapet motorfabrikken North American Motors. Man hadde store ambisjoner, for personbilmerket **Ideal** ble lansert i 1920 og tre år senere ble fabrikkanlegget utbygget for større produksjonsvolum. 

Men selskapet hadde satt for seg urealistiske planer, personbilen Ideal ble en flopp og lastebilproduksjonen som var planlagt for 20&nbsp;000, var kun 42 - for hele året 1924. I 1925 fusjonerte Bethlehem med en annen lastebilprodusent i Allentown, Lehigh, men i det neste året var fabrikkanlegget stengt og lagt ut for salg. 

Hahn and Company overtok restene etter den utgåtte lastebilprodusenten i 1927 og fortsatte produksjonen med lastebiler og busschassis fram til 1931. Deretter flyttet Hahn ut til Hamburg i Pennsylvania. 

16 Bethlehem lastebiler var registrert i Norge i 1922.

## Litteratur
* Asbjørn Rolseth; *Norsk lastebilleksikon; Lastebiler i Norge 1900-1940* Bilforlaget 2007 ISBN 9788291062105
Hanna Olsen

**Hanna Olsen** (født 26. februar 1999) er en norsk ishockeyspiller fra Hamar, som spiller på Norges kvinnelandslag i ishockey og på damelaget til moderklubben Storhamar. 

## Karriere
Hanna Olsen begynte å spille ishockey på Storhamars aldersbestemte guttelag. Hun måtte spilte på Storhamar sitt U16-lag, da det ikke fantes jentelag på Hamar før slutten av 2010-tallet. Hun måtte på den tiden pendlet over 426 kilometer i to sesonger fra 2014 til 2017 ferm og tilbake mellom Hamar og Sarpsborg, for å spille og trene på damelaget til Sparta Warriors som da spilte i Eliteserien i ishockey for kvinner. Men i 2017 byttet Olsen klubb til Vålerenga damer fra Oslo.   

Hun har uttalt til Hamar Arbeiderblad at jenter også bør få lov til å takle i ishockey, på lik linje som gutter.

I 2018 ble Storhamar Kvinner Senior damelaget til Storhamar ble starte opp i 1. divisjon ishockey for kvinner og Olsen var en av de første spillerne rundt det ny damelaget. 

## Klubber
* 2013-2017 – Sparta Sarpsborg				
* 2017-2018 Vålerenga Hockey	
* 2018- Storhamar IL

## Referanser


## Eksterne lenker
*
Garford Motor Truck Co.

**Garford Motor Truck Co.** var en amerikansk lastebilprodusent i byen Lima i Ohio fra 1915 til 1933.

## Historie
Produsentselskapet startet i 1915 på initiativ av Arthur L. Garford, som hadde vært virksom innenfor bilindustrien siden 1903. Garford som til å begynne med var monteringspartner for Studebaker, gikk over til egenproduksjon under sitt eget navn i 1910. I 1915 solgte han fabrikken i Elyria til Willys-Overland, og begynte på nytt ved å konsentrere seg om kun lastebilproduksjon.

Allerede i begynnelsen markerte det nye merket seg ved å fremstille sine lastebiler i «bulldog»-konfigurasjon, hvor motoren plasseres like over forakselen inn i førerhuset. Dette kalles «COE» eller «Cab-over-Engine» i USA. I 1920 ble denne lastebiltypen oppgitt til fordel for snutebil, som også hadde et spesielt utseende med avrundede torpedovegger rundt panseret. Modellprogrammet dekket 1,5 til 5 tonns nyttelast. I 1927 ble Garford kjøpt opp av Relay Motors som hadde fire merker på sitt program: Relay, Garford, Commerce og Service.

Salget falt dramatisk i slutten av 1920-årene, siden markedet for små bilprodusenter innenfor lastebil- og bussmarkedet hadde blitt mye vanskeligere. Relay ble kjøpt opp av Consolidated Motors i 1932, men det hindret ikke nedleggelse i 1933.

Garford lastebiler ble eksportert til en rekke land, deriblant Norge, hvor det var registrert 52 biler av dette merket i 1922. Blant annet hadde skipsreder Fred. Olsen disse lastebilene i sin bilflåte.

## Referanser


## Litteratur
* Asbjørn Rolseth; *Norsk lastebilleksikon; Lastebiler i Norge 1900-1940* Bilforlaget 2007 ISBN 9788291062105
Deutsche Lastautomobilfabrik

**Deutsche Last-Automobilfabrik AG**, forkortet til **DAAG**, var en tysk bilprodusent som ble grunnlagt i 1910. Selskapet kom med en rekke nyheter i mellomkrigstiden innenfor lastebil- og bussmarkedet og hadde høy teknisk kompetanse som sitt kjennetegn. Blant annet var man først ut med firehjulsbremser på en lastebil i Tyskland i 1923. Men til tross for økt produksjon var driften ikke lønnsom, og Krupp-konsernet overtok fabrikken i 1929. 

Merket levet videre i ti år og omstilte produksjonen til delevarer, slik at DAAG lastebiler og busser fortsatt var i drift fram til 1960.

## Litteratur
* Asbjørn Rolseth; *Norsk lastebilleksikon; Lastebiler i Norge 1900-1940* Bilforlaget 2007 ISBN 9788291062105
RSI La 1

**RSI La 1** (norsk oversettelse: *RSI eneren*) er en italienskpråklig offentlig tv-kanal i Sveits. Kanalen eies av Radiotelevisione svizzera di lingua italiana, allmennkringkasteren for det italiensktalende Sveits.  

## Bakgrunn
Italienskspråklige tv-sendinger i Sveits hadde pågått siden 1958. Det skjedde imidlertid fra Zürich via den tyskspråklige tv-kanalen TV DRS. RSI La 1 startet sine første sendinger 2. mars 1961. 

Kanalen het lenge bare TSI, som var en forkortelse for *Televisione svizzera di lingua italiana* (Sveitsisk italienskspråklig fjernsyn). Da søsterkanalen TSR 2 ble etablert i 1997, skiftet kanalen navn til TSR 1. De to kanalene byttet navn til dagens navn, RSI La 1 og RSI La 2 i 2009.

RSI La 1 er en allmennkanal som henvender seg til et bredt publikum. Kanalen sender nyheter, underholdning, dokumentarer og dramaserier.

## Referanser


## Eksterne lenker
*
RSI La 2

**RSI La 2** (norsk oversettelse: *RSI toeren*) er en italienskpråklig offentlig tv-kanal i Sveits. Kanalen eies av Radiotelevisione svizzera di lingua italiana, allmennkringkasteren for det italiensktalende Sveits.  

## Bakgrunn
Mens RSI La 1 ble etablert i 1961, startet La 2 opp høsten 1997 etter at den felles-sveitsiske kringkastingsorganisasjonen SRG SSR hadde gitt opp forsøket med å etablere en felleseuropeisk tv-kanal, kalt *Svizzera 4*. Kanalen sendte på alle de fire offisielle språkene i Sveits, men slet med lave seertall. I stedet ble Svizzera 4 lagt ned 1. september 1997 og erstattet med tre nye kanaler: RTS Deux (fransk), SRF zwei (tysk) og RSI La 2 (italiensk).  

Kanalen het opprinnelig TSI 2, der TSI var en forkortelse for *Televisione svizzera di lingua italiana* (Sveitsisk italienskspråklig fjernsyn). De to kanalene byttet navn til dagens navn, RSI La 1 og RSI La 2 i 2009.

Mens RSI La 1 er en allmennkanal som henvender seg til et bredt publikum, retter La 2 seg mot et noe snevrere publikum og sender sportsbegivenheter, fiksjon, dokumentarfilmer og barneprogrammer.

## Referanser


## Eksterne lenker
*
Lucanus westermanni

***Lucanus westermanni*** er en billeart i famillien hjortebiller (*Lucanidae*).

## Kjennetegn
En ganske stor (hannen 31-56 millimeter), kraftig, brunsvart hjortebille. Mandiblene hos hannen er kraftige, lett krummede, men en innoverrettet tann litt utenfor midten, kløvede i spissen. De knebøyde antennene har en fire-leddet vifte. Hodets side og bakhodet har markerte, høye kjøler hos store hanner. Dekkvingene er brunlige. Beina er brunsvarte.

## Levevis

## Utbredelse
Arten er utbredt i det nordlige India, Bhutan, Nepal og det sørlige Kina.

## Systematisk plassering

* Insekter, Insecta
** Ordenen biller, Coleoptera
*** Underordenen Polyphaga
**** Overfamilien Scarabaeoidea
***** Familien hjortebiller, Lucanidae Latreille, 1806
****** Underfamilien Lucaninae Latreille, 1806
******* Stammen Lucanini Latreille, 1806
******** Slekten *[[Lucanus (slekt)|Lucanus]]* Scopoli, 1763
********* ***Lucanus westermanni*** Hope & Westwood, 1845

## Kilder
* Lucanidae du Monde - *Lucanus westermanni* http://unmondeencouleurs.piwigo.com/index?/category/3370-westermanni_hope_westwood_1845

## Eksterne lenker
* 
*
Elvenes bru (1925–1944)

**Elvenes bru** var en hengebru over Pasvikelva på Riksvei 50. Den 23. november 1944 ble brua sprengt under de tyske troppenes tilbaketrekning under kampene i 1944.
Brua ble bygd av Erik Ruuds mekaniske Verksted.

## Referanser
Nordvi

**Nordvi** er en storgård i Stange kommune på Innlandet. Den har et dyrket areal på ca 960 dekar, 95 dekar beite, 584 dekar skog, 100 dekar annet areal og 30 dekar tun, hage og veier.

Hovedbygningen i empirestil ble bygget i 1810 hvor  festsalen og tilstøtende rom har takmalerier og dekorasjoner fra byggeåret. Sidebygningen er også i empire, bygget opp på en eldre hvelvet kjeller ca 1820.

Stabburet er i sveitserstil og oppført rundt 1908, da det ble flyttet fra det militære området på Nordvi-plassen hvor det var eksersérplass fra  1798 og frem til 1902. Gården har seter på Himmeldalen i Åmot,denne ble anskaffet i 1829.

Gården het i gamle dager **vidir,** som er avledet fra *vidr* (=skog). Her er flere gravhauger fra jernalderen og man fant i 1852 en spydspiss. Det sies i en saga at Astrid Eiriksdatter på flukt til Svitjod, fikk lov av eieren «Torstein» til å gjemme seg her med sin nye sønn Olav Tryggvason (963–1000), altså på 960-tallet.

Omkring 1358 ble gården eiet av Halstein Ottarson. Hans datter Elin var gift med Bergsvein, og de solgte Nordvi (omtalt som **Vidum**) i 1358 til en viss Jone Krok.

«Vestre Nordvi» ble før reformasjonen tidlig på 1500-tallet eiet av Hamar bispedømme, mens «Østre Nordvi» tilhørte Bjørn Olsen. Mogens Trulsen (c.1490–1546) av slekten Handingmann kjøpte «Østre» i 1521 og «Vestre» i 1526, og muligens fantes det også «Mellomvie» og »Sørvie».

Presten Thorbjørn Olufsen Skaktavl (–1577) hadde i 1551 giftet seg med Mogens' datter Rønnaug. Dermed ble Nordvi i slekten Skaktavls eie. Neste eiere var sønnen Torbern (–f.1594) og sønnesønnen Torbern Torbernssøn Skaktavl (1590–1635). I sistnevntes eie mistet gården betegnelsen «adelig setegård».

I 1780 ble den kjøpt av Anders Larsen Nordvi (1747–1809), far til Michael Andersen Saxlund, og familien hadde eiendommen frem til 1902, da  AS Nordvi Gaard eiet av familiene Furuseth og Landet kjøpte gården og benyttet den til produksjon av havre til skogshestene sine i Østerdalen. Hans Kleven var bestyrer av gården og ble etterhvert eier av det meste av aksjeselskapet.

Aase og Kristoffer Olstad kjøpte aksjeselskapet og  eiendommen i 1956 og den har siden vært i familiens eie. I Aase og Kristoffer Olstads brukertid var det utstrakt forsøksvirksomhet med svin og storfe på gården.  Det er vanningsanlegg over hele eiendommen, og i dag variert produksjon av korn, grønnsaker og rotvekster.

## Referanser
Anita Hernes

**Anita Hernes** er en norsk countryartist fra Vennesla. Hun ga ut et samlealbum som heter *Let's All Go Down To The River* med låter fra 1983 til 2008. Anita Hernes har også bidratt på albumet *Gods Loves Norwegian Country*.

## Diskografi
* *Let's All Go Down To The River* (Lynor)

## Referanser
Oligotypisk taxon

**Oligotypisk taxon** er, innenfor zoologisk taksonomi, et begrep som refererer til et taxon som har mer enn en undergruppe, på et lavere systematisk nivå, men kun et fåtall undergrupper.

## Se også
* Monotypisk taxon
* Polytypisk taxon
* Biologisk type
* Biologisk systematikk
Argumentum ad metum

***Argumentum ad metum*** eller ***argumentum in terrorem*** er en propagandateknikk (skremselspropaganda) og logisk feilslutning som har til hensikt å skape støtte for en idé, forslag eller konklusjon ved å forsøke å øke frykten for et alternativ, uten å fremlegge bevis eller argumenter for at alternativet vil inntreffe.

## Logikk
Feilslutningen har denne formen:
 
:*Hvis du ikke aksepterer X som sann, vil noe forferdelig skje. Derfor må X være sann.*

## Eksempler
* «Hvis du ikke slutter å røyke, vil du få lungekreft. Du må slutte å røyke.»
* «Hvis vi slutter å investere i oljeindustrien, vil den norske økonomien kollapse. Så vi må fortsette med det.»
* «De som ikke gir rause gaver til menigheten, kommer til helvete.»

## Referanser
Eidet 1 kraftverk

**Eidet 1 kraftverk** er et vannkraftverk i Skien kommune i Telemark.

Det er et elvekraftverk som utnytter et fall på 5 meter fra Hjellevannet til sjøen.

Installert effekt er 600 kW. Årsproduksjon er 3 GWh.

Turbinen er en kurositet, med 4 francis løpehjul på en horisontal aksling, montert åpent. Lagrene er av tresorten pokkenholt.

Kraftverket er samlokalisert med Eidet kraftverk og Eidet 2 kraftverk.

Eier er Skagerak kraft, overtatt fra Skiens Aktiemølle ASA i 2017.

**Kraftverket ble slått sammen med [[Eidet kraftverk]] i 2018, og opphørte å eksistere som eget kraftverk.**

## Referanser


## Kilder
* 
* NVE vannkraftdatabase
* Skagerak Kraft
Andrea Chénier

:*Denne artikkelen omhandler Umberto Giordanos opera. For dikteren hvis liv operaen er inspirert av, se [[André Chénier]].*

***Andrea Chénier*** er en fireakters *[[verismo]]*-opera skrevet av den italienske komponisten Umberto Giordano, med libretto av Luigi Illica.

Handlingen utspiller seg i og rundt Paris under den franske revolusjonen og det tilhørende skrekkveldet. Hovedtemaet er livet til den franske dikteren André Chénier som ble giljotinert i 1794, bare 31 år gammel. Handlingen er mest fiksjon og berører i liten grad kjente fakta om dikteren.

Operaen kom til i årene 1894–1895. Illica skrev opprinnelig librettoen for komponisten Alberto Franchetti, men han valgte å si den fra seg til fordel for Giordano.

*Andrea Chénier* ble uroppført 28. mars 1896 på Milanos Teatro alla Scala. Samme år fulgte oppføringer i New York City. Librettoen ble raskt oversatt til tysk og denne versjonen ble oppført 28. januar 1897 i Wrocław og 5. februar 1897 i Hamburg under ledelse av Gustav Mahler. Fram til 1909 ble *Andrea Chénier* oversatt til en rekke språk, som fransk, tsjekkisk, ungarsk svensk og engelsk.

;Arier

* *Un dì all'azzurro spazio* (Chénier, 1. akt)
* *Vivere in fretta* (Bersi, 2. akt)
* *Eravate possente* (Maddalena, 2. akt)
* *Son la vecchia Madelon* (Madelon, 3. akt)
* *La mamma morta* (Maddalena, 3. akt)
* *Nemico della patria* (Gérard, 3. akt)
* *Come un bel dì di Maggio* (Chénier, a. Akt)


## Litteratur
* Rudolf Kloiber, Wulf Konold, Robert Maschka: *Handbuch der Oper*, 9. Auflage. Bärenreiter, Kassel 2002, ISBN 3-7618-1605-7.

## Eksterne lenker
* 
* 
* 
* 
* Stephen L. Parker: ''Synopsis'', Stanford University 1996
53. luftvernbrigade

**53. luftvernbrigade** er en russisk militæravdeling underlagt 1. stridsvognarmé i Vestre militærdistrikt. Brigaden er forlagt til Kursk og er av Bellingcat anklaget for å være den som skaffet utstyr til de som skjøt ned Malaysia Airlines Flight 17. 

## Historie
268. luftvernregiment ble dannet i 1961 i Armenia under 7. armé, utstyrt med SA-2 Guideline. Den 1. oktober 1967 ble enheten oppgradert til 
53. luftvernrbrigade, med 677., 679., og 682. luftvernbataljoner. På denne tiden mottok brigaden SA-4 Ganef missilsystem. 
Mellom 20. desember 1968 og 7. januar 1969 var brigaden overført til Øst-Tyskland. Brigaden ble da en del av 1. stridsvognarmé i Altenburg. 
I november 1992 ble brigaden trukket tilbake til Russland og forlagt til Kursk. Da var den oppgradert med SA-11 Gadfly missilsystem. 

## Sjefer
* Oberst I. P. Popov (1967–1973)
* Oberst A. S. Samoylenko (1973–1977)
* Oberst Y. S. Dudchenko (1977–1983)
* Oberst Yu. A. Yarchak (1983–1985)
* Oberst Yu. V. Filkov (1985–1991)
* Oberst I. P. Kondrashov (1991–1992)
* Oberst G. N. Chernov (1992–2004)
* Oberst Alexander Viktorovich Donets (2005–2009)
* Oberst V. Kukushkin (2009–2011)
* Oberst A. Yu. Zolotov (2011–2013)
* Oberst Sergey  Muchkayev (2013–2017)

### Bibliografi
* Feskov, V.I.; Golikov, V.I.; Kalashnikov, K.A.; Slugin, S.A. Вооруженные силы СССР после Второй Мировой войны: от Красной Армии к Советской (Russian). Tomsk: Scientific and Technical Literature Publishing.   

## Referanser


## Litteratur
* 

## Eksterne lenker
* History of the Brigade på russisk MoD PVO Jubileum side
Sie werden aus Saba alle kommen

***Sie werden aus Saba alle kommen***, BWV 65, er en kirkelig kantate komponert av Johann Sebastian Bach. Den ble komponert i Leipzig i 1724 for trettende dag jul (6. januar).

Teksten er hentet fra Esaias 60,6 (første sats), Paul Gerhardt (sjuende sats), mens resten har ukjent opphavsmann (W. Murray Young har foreslått Christian Weiss den eldre eller Bach selv). 

Koralmelodiene er baserte på «Ein Kind geborn zu Bethlehem» (kanskje fra 1200-tallet), «Was mein Gott will, das g’scheh allzeit» av markgreve Albrecht von Brandenburg-Ansbach. Hornmelodien i verket er basert på salmen «Sie werden aus Saba alle kommen».

## Instrumentering og struktur
Stykket er instrumentert for to valthorn, to blokkfløyter, to oboer da caccia, to fioliner, bratsj, basso continuo, samt to sangsolistar (tenor, bass) og firedelt kor. 

Det består av syv satser:
# «Sie werden aus Saba alle kommen», Kor (Concerto)
# «Die Kön'ge aus Saba kamen dar», Koral
# «Was dort Jesaias vorhergesehn», Resitativ for bass
# «Gold und Ophir ist zu schlecht», Arie for bass
# «Verschmäe nicht, du, meiner Seele Licht», Resitativ for tenor
# «Nimm mich dir zu eigen hin», Arie for tenor
# «Ei nun, mein Gott, so fall' ich dir getrost in deine Hände», Koral

## Kilder
*
 
## Eksterne lenker
*Piano- og sangpartitur for BWV 65 på bach-cantatas.com
En stjärna gick på himlen fram

***En stjärna gick på himlen fram*** er en trettendagssalme på svensk, men opprinnelig en latinsk, julesang fra 1300-tallet.

De to siste versene (nr 6 og 7) er «ståverser» (det er market at man synger dem stående). Salmen bearbeidet av Laurentius Jonae Gestritius og ble trykket etter hans død første gang i 1619. Salmen ble oversatt trolig (eller bearbeidet) av Jesper Svedberg i 1694, til en salme med tolv vers og tittelraden *«Ett barn är födt af jungfru reen, af jungfru reen»* for 1695 års psalmbok. Bearbeidelsen forut for trykkingen av 1819 års psalmbok har ingen angitt opphavsmann, men i 1937 års psalmbok oppgis at Johan Olof Wallin bearbeidet teksten i 1816 til en salme med syv vers og ny tittelrad. Til 1987 års psalmbok ble den bearbeidet av Anders Frostenson i 1977, og de tidligere medvirkende ved bearbeidelser oppgis der ikke lenger.

Det niende vers av 1695 lyder:
:*Guld, rökwerck, mirrham boro the, boro the*
:*Och gladdes at fåå Christum see. Halle: Halleluja*

Det fjerde vers av 1937 lyder:
:*Guld, rökverk, myrra buro de, Halleluja!*
:*Och gladdes att få Kristus se. Halleluja! Halleluja!*

Melodien er en middelaldersk julevise kjent fra 1553. I 1697 års koralbok angis at melodien også benyttes for salmen Ett barn är födt i Bethlehem (nr 145).

## Publisert som
*Nr 146 i 1695 års psalmbok under rubrikken "Trettonde Dags Psalmer".
*Nr 67 i 1819 års psalmbok under rubrikken "Jesu kärleksfulla uppenbarelse i mänskligheten: Ledstjärnan till Betlehem (trettondedagspsalmer)".
*Nr 58 i Hemlandssånger, 1891, sju vers under rubrikken "Trettondedagen" ur "Finska psalmboken"
*Nr 108 Metodistkyrkans psalmbok 1896 under rubrikken "Kristi ankomst och födelse".
*Nr 176 i Sionstoner 1935 under rubrikken "Trettondedagen".
*Nr 67 i 1937 års psalmbok under rubrikken "Trettondedag Jul".
*Nr 130 i Den svenska psalmboken 1986, Cecilia 1986, Psalmer och Sånger 1987, Segertoner 1988 och Frälsningsarméns sångbok 1990 under rubrikken "Trettondedag jul".
*Nr 45 i Finlandssvenska psalmboken 1986 med tittelraden "En stjärna lyste undersam" under rubrikken "Trettondagen".

## Eksterne lenker
*Hos Sibelius-Akademin finnes notene etter 1695 års melodi til Ett barn är födt i Bethlehem, der det fremgår at forbildet er: *"Puer natus in Bethlehem / Ein Kind geborn zu Bethlehem"*.
Trollfjorddalen/Gulgo naturreservat

**Trollfjorddalen/Gulgo naturreservat** er et naturreservat i Berlevåg kommune i Finnmark. Området ble opprettet i 2007 og har et areal på . Naturreservatet er opprettet for å bevare et tilnærmet urørt lauvskogområde.

Med sin storvokste bjørkeskog skiller Trollfjorddalen (eller Gulgofjorddalen) seg markant ut fra det karrige landskapet på Varangerhalvøya. Foruten bjørk finnes også rogn og vier. Den rike vegetasjonen gir grunnlag for en rekke spurvefugler.

## Referanser
Hamarkameratene i 2018

**Hamarkameratene** spilte 2018-sesongen på nivå to i Norge i 1. divisjon, etter tre sesonger i 2. divisjon. HamKam feiret 100-årsjubileum fredag den 10. august denne sesongen. Jubileumskampen ble spilt hjemme mot  søndag 12. august, der Ham-Kam vant 3&ndash;1 foran 4&nbsp;683 tilskuere.

## Tabellen

## Treningskamper

## [[2. divisjon fotball for menn 2018|Seriekamper]]

## [[Norgesmesterskapet i fotball for menn 2018|Cupkamper]]

## Hamarkameratene 2

Hamarkameratene 2 spilte i 2018 i 4. divisjon, avdeling 7.

### Tabellen

## Statistikk

### Målskårere

#### Serien

**10 mål**
*  Ivar Sollie Rønning

**8 mål**
*  Kristian Lønstad Onsrud

**7 mål**
*  Simen Bolkan Nordli
*  Petter Vaagan Moen

**3 mål**
*  Ole Erik Midtskogen
*  Abubakar Ibrahim

**2 mål**
*  Lars Brotangen
*  Tobias Gran

**1 mål** 
*  Truls Jevne Hagen
*  Rubén Alegre
*  Aron Dønnum

#### Cupen

**2 mål** 
*  Johnny Per Buduson
*  Ole Erik Midtskogen
*  Rubén Alegre

**1 mål** 
*  Abubakar Ibrahim
*  Lars Brotangen
*  Simen Bolkan Nordli

### Tilskuertall

## Spillere
### Overganger
#### Spillersigneringer før seriestart

* Lars Brotangen fra 
* Peder Nersveen fra 
* Kristian Lønstad Onsrud fra 
* Johnny Per Buduson fra 
* Marco Priis Jørgensen fra 
* Orri Sigurður Ómarsson på lån fra 
* Abubakar Ibrahim på lån fra 
* Aron Dønnum på lån fra 
* Morten Renå Olsen på lån fra 

#### Spillersigneringer under sesongen

* Abubakar Ibrahim permanent overgang fra 
* Tobias Gran fra 
* Xander Houtkoop fra SC Cambuur
* Christian Borchgrevink på lån fra 
* Isac Lidberg på lån fra 

#### Spilleravganger før seriestart

* Lars Jendal på utlån til 
* John Anders Rise legger opp
* Kevin Beugré til 
* Marius Bratberg Lund til 
* Mikkel Gran Frankmo til 
* Juan Manuel Cordero til 
* Markus Naglestad til 

#### Spilleravganger under sesongen

* Johnny Per Buduson til 
* Orri Sigurður Ómarsson tilbake fra låneavtale med 
* Aron Dønnum tilbake fra låneavtale med 
* Morten Renå Olsen tilbake fra låneavtale med 
* Ådne Midtskogen på utlån til 

### Spillerstallen
Gud Sønnen

**Gud Sønnen** (gresk: *Θεός ὁ υἱός*), eller bare **Sønnen**, er den andre personen i Treenigheten innen kristen teologi. Treenighetsdoktrinen identifiserer Jesus som den metafysiske legemliggjøringen av Gud Sønnen, «forent i essens» (*[[konsubstansiell]]*) men distinkt som person med tanke på Gud Faderen og Gud Den hellige ånd (første og tredje person av treenigheten henholdsvis).

I denne læren eksisterte Gud Sønnen før inkarnasjonen, er evig sammen med Gud Faderen (og Ånden), både før skapelsen og etter endetiden (se eskatologi). «Guds Sønn» leder tanken mot hans menneskelighet for noen, mens «Gud Sønnen» oftere refererer til hans guddommelighet, inkludert hans før-inkarnerte eksistens.

## Referanser
Makaronisk diktning

**Makaronisk diktning** er en form for poesi som blander to språk, for eksempel latin og et folkespråk. Teknikken kan brukes for å oppnå en komisk eller parodisk virkning, men finnes også i alvorlige verk som hymner. 

## Beskrivelse
Makaronisk diktning kan bruke latinske ord eller setningsledd satt sammen med det andre språket. Språkblandingen har ofte som mål å skape humor eller det brukes som et lyrisk virkemiddel.

Makaronisk diktning har utgangspunkt i middelalderprekener på latin og lokale talespråk. Flere dikt fra middelalderen er makaroniske, for eksempel dikt i Carmina Burana-samlinge og salmen «In dulci jubilo», som er blitt kjent som julesangen «Jeg synger julekvad».

Den humoristiske sjangeren begynte i Italia på slutten av 1400-tallet med diktet *Macaronea* (*Carmen maccaronicum*) av Tifo Odasi, trolig navnngitt etter bondekosten med pasta eller makaroni. Den mest berømte av etterfølgerne hans i denne sjanger i Italia er Teofilo Folengo. I England finner vi John Skelton, i Skottland William Drummond og i Tyskland loppeheltediktet *Die Flohiade* ('Flohiaden'). Rabelais og Molière har også benyttet metoden. 

Nyere dikting som er blitt kalt makaronisk er dikt som inneholder flere linjer på fremmede språk, som *The Waste Land* av T.S. Eliot eller *Cantos* av Ezra Pound.

## Eksempler
I Norden finnes det flere utgaver av et dikt som begynner med «Gingimus in gadibus» eller «gatis», 'la oss gå i gata' på tøyselatin.

Makaronisk diktning er spesielt vanlig i tospråklige kulturer. Fra Irland og Skottland finnes det mange tradisjonelle sanger med vers som veksler mellom gælisk og engelsk.  Et eksempel:

When I came down to Glasgow first,
a-mach air Tìr nan Gall.
I was like a man adrift,
air iomrall 's doll air chall.

## Litteratur
*Friedrich Wilhelm Genthe, *[http://books.google.co.uk/books?id=VHsrAAAAYAAJ&dq=macaronischen&pg=PR5#v=onepage&q&f=false Geschichte der macaronischen poesie: und sammlung ihrer vorzüglichsten denkmale]* (1829)
*

## Eksterne lenker
*
**[[Nordisk familjebok]]* (1886), «Makaronisk poesi»
**Sunnanfari* (1897) «Maccarónskur skáldskapur»
Angelus emittitur

***Angelus emittitur*** er en middelaldersk kirkelig hymne som knytter an til erkeengelen Gabriels budskap til jomfru Maria om at hun skulle bli fruktbar og føde en sønn, og hyller Jesu fødsel. 

Teksten er av ukjent dato og opphav. Såvidt vites er den først samlet i *[[Piæ Cantiones]]* fra 1582. Den vanlige melodi er i doriske og hypo-doriske modi. I gammel svensk oversettelse heter den **Gudh vthsende Engel sin**, Rhezelius' 'Någre Psalme' (1619), s. 35. 

## Tekst
1.
:Angelus emittitur,
:Ave dulce promitur,
:Semen Dei seritur;
:Igitur 
:Porta coeli panditur.

2. 
:Vim natura patitur,
:Filius concipitur,
:Virgo non corrumpitur;
:Igitur 
:Porta coeli panditur.

3. 
:Grex in nocte pascitur,
:Coeli lumen funditur,
:Laus in altis canitur;
:Igitur 
:Porta coeli panditur.

4. 
:Gaudium praedicitur,
:Pax quoque promittitur,
:Bonis taren traditur;
:Igitur 
:Porta coeli panditur.

5. 
:Nouum sydus oritur,
:Mortis umbra tollitur,
:Mundi salus gignitur;
:Igitur 
:Porta coeli panditur.

6. 
:Diligendus proditur,
:Nil culpandus moritur,
:Non vincendus capitur;
:Igitur 
:Porta coeli panditur.

7. 
:Cruci vita figitur,
:Infernus destruitur,
:Captiuitas tollitur;
:Igitur 
:Porta coeli panditur.

8. 
:Adam nexu soluitur,
:Mors orco deprimitur,
:Caput hostis teritur;
:Igitur 
:Porta coeli panditur.

9. 
:Argumentis igitur
:In his Christus sistitur,
:Morti sic excluditur;
:Igitur 
:Porta coeli panditur.

## Kilder
* www.hymnsandcarolsofchristmas.com
Noël nouvelet

***Noël nouvelet*** er en fransk julesang, opprinnelig en nyttårssang, fra 1400-tallet. 

## Beskrivelse
Den eldste trykkede versjonen er i en sangsamling fra etter 1483 som ble kompilert av Jehan Tisserand, knyttet til kong Ludvig XII. Her blir den presentert som en sang til den første messe i det nye året.

Det finnes forskjellige melodier til sangen, den ene trolug fra 1400-tallet eller før, den andre kan ikke spores lenger tilbake enn til rundt 1900, og går trolig bare et par hundreår eller mindre tilbake.

Sangen er blitt oversatt til engelsk flere ganger, blant annet som «Sing We Now Of Christmas», «Noel! A New Noel!», «Christmas Comes Anew» og «Now the green blade riseth».

«Noël nouvelet» er meget fremført i Frankrike ved juletider. Innspillinger er også gjort av blant annet irske Anúna og Loreena McKennitt, harpistene Sharlene Wallace og Myriam Reid og korebe Vasari Singers, The King's Singers og Nidarosdomens guttekor med Arve Tellefsen.   

Organisten Marcel Dupré komponerte et verk, *Variations sur un vieux noël* (1922), over denne sangen.

## Eldre tekst (første vers og refrenget i opphavelig språkdrakt)
:*Noël nouvelet, Noël chantons icy;
:*Dévotes gens, rendons à Dieu mercy;
:*Chantons Noël pour le roy nouvelet,
:*Noël nouvelet,
:*Noël chantons icy!

==Eksterne lenker==
*[http://www.choralwiki.org/wiki/index.php/No%C3%ABl_nouvelet_(Traditional) «Noël nouvelet» (Traditional)] ved choralwiki.org

==Kilder==
* Raymond F. Glover, [http://books.google.co.uk/books?id=OrYDXtjzAYAC&lpg=PA411&dq=noel%20nouvelet&pg=PA411#v=onepage&q&f=false «Noël nouvelet»] i *The Hymnal 1982 companion, Volume 3''
*«Noël nouvelet» ved hymnsandcarolsofchristmas.com
Knekt (andre betydninger)

**Knekt** kan vise til:
* Knekt
* Knekt (kortspill)
* Knekt (album)

## Se også
* Knekten, fjell
* Knekking, mekanisk deformering
Ingunn Ikdahl

**Ingunn Ikdahl** (født 7. oktober 1976) er en norsk jurist. Hun er professor ved Institutt for offentlig rett ved Det juridiske fakultet ved Universitetet i Oslo.

Hun tok doktorgraden med avhandlingen *Securing women’s homes: The dynamics of women’s human rights at the international level and in Tanzania* i 2010, ble førsteamanuensis ved Institutt for offentlig rett i 2014 og fikk opprykk til professor i 2016. Hennes forskningsområde er rettens betydning for menneskers livsopphold, herunder velferdsstat, omsorgsarbeid og retten til naturressurser, både i Norge og på det afrikanske kontinent. Ikdahl underviser fast ved Southern and Eastern Africa Regional Centre for Women's Law ved Universitetet i Zimbabwe.

## Bibliografi (utvalg)
*Anne Hellum, Ingunn Ikdahl, Vibeke Blaker Strand og Eva-Maria Svensson (2023): *Nordic equality and anti-discrimination laws in the throes of change: Legal developments in Sweden, Finland, Norway and Iceland*. Routledge. Med 
*Ingunn Ikdahl m.fl. (2013): ''Kjønn og rett: Kvinne-, kjønns- og likestillingsperspektiver i jusstudiet. Cappelen Damm Akademisk.

## Referanser
Belgia under Kortbane-EM i svømming 2017

**[[Belgia]]** deltok under **[[Kortbane-EM i svømming 2017]]** i København i Danmark fra 13. til 17. desember 2017.
__NOTOC__
## Medaljevinnere

## Referanser
Michel Benita

**Michel Benita** (født 29. juli 1954 i Alger, Algerie) er en algersk-fransk kontrabassist, som har spilt en fremtredende rolle innen moderne jazz siden 1980-tallet.

## Biografi
Benita flyttet til Frankrike med foreldrene sine da han var fem år. Han studerte først gitar på Montpellier Academy of Music, og fortsatte videre med bass. Han etablerte seg først i Sør-Frankrike med musikere som Jean-Marc Padovani, Guy Lafitte og Bill Coleman, før han studerte under Henri Texier. I 1981 flyttet han til Paris, hvor han jobbet som studiomusiker. Han spilte nå med musikere som Michel Portal, Joe Lovano, Lee Konitz, Daniel Humair, André Ceccarelli, Michel Legrand, Horace Parlan, Archie Shepp og Adam Nussbaum.

Han ble med i kvartetten til François Jeanneau, og ble også en del av den første utgaven av Orchestre National de Jazz i 1986, og de var på turné i Europa og Afrika. I 1988 presenterte han sine egne komposisjoner i en kvartett med pianisten Rita Marcotulli. Hans varme, kraftig og fleksibel basstone førte til samarbeid med musikere som Gil Evans, McCoy Tyner, Toots Thielemans, Judy Niemack, Urs Leimgruber, Don Friedman og Dino Saluzzi.

Benita ledet bandet Palatino sammen med Aldo Romano, Paolo Fresu og Glenn Ferris, og de turnerte i hele Europa. Han dro på en verdensturné med Erik Truffaz, jobbet med Nu Jazz og spilte også med Robert Wyatt. Han har også jobbet med Aldo Romano, Marc Ducret, Martial Solal, Lee Konitz, Andy Sheppard, Dino Saluzzi, og Archie Shepp. Han initierte ELB trio i 1999 med den Vietnamesisk-Franske gitaristen Nguyên Lê og den amerikanske trommeslageren Peter Erskine.

## Diskografi
* 1990: *Preferences* (Label Bleu)
* 1993: *Soul* (Label Bleu)
* 1998: *The Woman Next Door* (Label Bleu)
* 2004: *ELB* (HANDLE)
* 2006: *Drastic* (BHM Produksjoner)
* 2008: *Dream Flight* (ACT)
* 2008: *Ramblin' * (Blu Jazz)
* 2010: *Un Soir au Club* (Le Chant du Monde)
* 2010: *Ethics* (Zig Zag)
* 2012: *Trio Libero* (ECM)
* 2016: *River Silver* (ECM)

## Priser
* 2015: Offiser av Ordre des Arts et des Lettres

## Referanser


## Eksterne lenker
* Offisielt nettsted
SQUID

En **SQUID** (forkortelse fra det engelske **superconducting quantum interference device**, eller «superledende kvanteinterferensapparat») er et ekstra følsomt magnetometer brukt til å måle svært svake magnetfelt, basert på superledende løkker med Josephson-kryss.

SQUID-apparat er sensitive nok til å måle felt så svake som 5 aT (5×10−18 T) i løpet av et par dager med målinger. Støynivået er så lite som 3 fT·Hz-½. Til sammenligning produserer en vanlig kjøleskapsmagnet 0,01 tesla (10−2 T), og noen prosesser i dyr produserer ganske svake magnetfelt mellom 10−9 T og 10−6 T. Et nylig oppfunnet SERF atom-magnetometer er potensielt mer sensitivt og krever ikke veldig lave temperaturer.

## Referanser
HMY «Britannia»

**HMY «Britannia»** er det tidligere kongeskipet til Elizabeth II av Storbritannia, i tjeneste fra 1954 til 1997. «Britannia» var det 83. kongeskipet siden restaurasjonen i 1660, og det andre til å bære navnet, etter en kutter bygget for arvefyrsten Edvard i 1893. Gjennom sin 43-årige karriere seilte skipet mer enn én million nautiske mil rundt jorden. Etter tjenesten som kongeskip har «Britannia» ligget permanent ved Ocean Terminal i Edinburgh og åpen for publikum. Over  turister besøker skipet hvert år.

## Referanser


## Eksterne lenker
* 
*
Cyclommatus weinreichi

***Cyclommatus weinreichi*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En ganske stor (hannen 35-57 millimeter lang), halvmatt, gulrødlig til mørkt bronsefarget hjortebille med mørk, bronseaktig metallisk glans. Arten er nokså variabel i størrelsen, hos hannen er kjevene forholdsvis større jo større hannen er (allometrisk vekst). Store hanner har kraftige, krumme mandibler uten tenner i den indre delen, men med 3 skarpe tenner i spissen. Mandiblene har markerte render langs ytter- og inerkanten på oversiden. Antennene er ganske lange og tynne, omtrent så lange som hodets bredde. Hodet er stort og bredt, mye bredere foran enn bak, med skarpe sidekjøler. Pronotum utvider seg forover og er minst dobbelt så bredt som langt. Dekkvingene er uten synlig punktering. Beina er slanke, gulbrunlige.  Hunnen er mye mindre og slankere enn hannen, mørkbrun med rødbrune dekkvinger, uten forstørrede kjever, i motsetning til hannen er kroppen tydelig og tett punktert.

## Levevis
Larvene utvikler seg i råtne trestammer.

## Utbredelse
Arten lever på Ny-Guinea og øya Yapen.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cyclommatini]]*
******* Slekten *[[Cyclommatus]]* Parry, 1863 – 55 arter
******** Underslekten *Cyclommatus* (i snever forstand) 
********* ***Cyclommatus weinreichi*** Lacroix, 1972 
********** *Cyclommatus weinreichi weinreichi* Lacroix, 1972 - Papua Ny-Guinea
********** *Cyclommatus weinreichi yapensis* Schenk, 2013 - Vest-Papua og Yapen

## Kilder
* Schenk, K.-D. (2013) Notes on Asian stag beetles and description of new taxa (Coleoptera, Lucanidae). Beetles World 8: 1-11. http://frankfiedler.com/literature/lucanidae/beetles-world/beetles-world-no-8/
* Oversikt over artene

## Eksterne lenker
* Bildegalleri over arten
* Bildegalleri over artene foto:Benjamin Harink
* 
*
Lars Glasø

**Lars Glasø** (født 1956) er en norsk psykolog som siden 2011 er professor i organisasjonspsykologi ved Handelshøyskolen BI. Han er utdannet cand.psychol. (1983), spesialist i arbeids- og organisasjonspsykologi (1991), og PhD  (2006).

Glasø er særlig kjent for sin forskning på konstruktiv og destruktiv ledelse, emosjoner og ledelse, personlighet samt mobbing og trakassering i arbeidslivet. Han har utgitt flere bøker om ledelse, skrevet mer enn tretti faglige bokkapitler samt en rekke vitenskapelige artikler i anerkjente internasjonale tidsskrifter. Han er medredaktør og medforfatter i bøkene *Livet som leder* (2015), *Transformasjonsledelse* (2015; 2024), *Selvledelse* (2018; 2024) og *Situasjonsbestemt ledelse* (2024).

Glasø er musiker og spiller flere instrumenter og synger selv, og har gitt ut musikk blant annet *Regrets* (album, 2018), «No title yet» (single, 2020), «Desolation road» (single, 2020), *Dialogues* (EP, 2020), «You fly away» (single, 2022), «The earring» (single, 2022), "Dark drifting hobo" (single, 2022).

## Referanser


## Eksterne lenker
* Lars Glasø ved Handelshøyskolen BI
Flora (Selbu)

**Flora** er den øverste grenda i Selbu kommune og grenser til Tydal. Det bor 76 personer i Flora (2017). Flora har et kapell som ble reist i 1936, et samfunnshus, *Folkvang*, og Verthuset *Caroline* ligger langs fylkesvei 705 midt i hjertet av Neadalen. Flora hadde en egen skole og barnehage som ble lagt ned i 2001 og en butikk som ble lagt ned i 2004.

Langs Flora renner Nea, som er kjent for godt ørretfiske. Om sommeren arrangeres gammeldansfestivalen Barofestivalen ved Vertshuset *Caroline*, som hadde sitt 10-årsjubileum i 2017.

## Referanser
Verdenscupen i alpint 2017/18 — Storslalåm menn — Alta Badia

**Det 3 [[Verdenscupen i alpint 2017/18|verdenscuprennet]] i [[storslalåm]] for menn gikk i italienske [[Alta Badia]] søndag 17 desember 2017**.  De 30 beste etter 1 omgang fikk starte i 2 omgang.
## Resultater

## Eksterne lenker
Offisiell resultatliste
Julen har bragt velsignet bud

**«Julen har brakt velsignet bud»** er en julesalme med tekst av B.S. Ingemann fra 1839 og med melodi av C.E.F. Weyse.

Julesalmen ble skrevet til prestefamilien Fenger i Lynge prestegard syd for Sorø, hvor Ingemann selv bodde. Ingemann beskriver i salmen, hvordan barna i prestegarden opplevde julen og juleevangeliet.. 
Poul Dam har kalt *Julen har brakt velsignet bud* en «juletresalme» og sett den som parallell til Grundtvigs *Juler-Aften*! *Du er skjøn* fra 1838.
Hos Ingemann heter det "Grenen fra livets træ står skønt / med lys som fugle på kviste", mens Grundtvig skriver "Livets træ med lys i topp / vokste i Guds have opp".

Salmen ble opprinnelig kalt «Barnenes Julesang», men ble sannsynligvis ikke regnet for en salme opprinnelig.

Salmen kom med i *Psalmebog til Kirke og Huus-Andakt* (*Roskilde Konvents Salmebok*) i 1855. I *[[Den Danske Salmebog|Den Danske Salmebok 2003]]* har den nr. 119.

## Historie
I slutten av 1839 fikk Ingemann en henvendelse fra sin gode venn og sogneprest Ferdinand Fenger i Lynge ved Sorø. Her ble Ingemann oppfordret til å skrive et juledikt til familiens barn, etter at han to ganger før hadde skrevet dikt til Fenger-familien. Utgangspunktet for julediktet var derfor ikke tenkt til kirkebruk, men det sies at Ingemann hadde familiens barn og sognegården for øye. Salmen ble senere allikevel opptatt i en salmebok mens han levde, og så brukt til gudstjenester. Ingemann ble siden møtt med en del kritikk.

Salmen ble trykt i *Trestemmige Sang til Brug ved Skoleundervisningen* i 1841 og hadde, som mange andre av hans sanger og salmer, en stor plass i datidens skolesangrepertoar .

## Melodi
Melodien til *Julen har brakt velsignet bud* er skrevet av C.E.F. Weyse i 1841. Opprinnelig er salmen skrevet i 6 vers, men Weyse binder med sin melodi disse sammen to og to. Julesalmen består derfor av tre strofer.

I *[[Koralbok]]en* fra 2003 er melodien notert i Ess-dur. Salmen spenner en none fra bb1 til c2 og taktarten er 6/8. Salmens meloditoner holder seg innenfor den diatoniske skala.



## Referanser
RTP1

**RTP1** er Portugals eldste tv-kanal og flaggskipsskanalen til allmennkringkasteren Rádio e Televisão de Portugal. Kanalen ble etablert i 1957 og var i 2017 landets tredje største tv-kanal med en markedsandel på 12,4 prosent. 

## Bakgrunn
Radiotelevisão Portuguesas tv-tjeneste startet 15. desember 1955 og prøvesendinger startet for fullt året etter. 7. mars 1957 begynte RTP med ordinære tv-sendinger, og fjernsynsnettet ble gradvis utbygd utover i 1960-årene.

Frem til 1968 var RTP1 landets eneste tv-kanal, og under Salazar-regimet ble RTP i stor grad brukt som talerør for myndighetene. Etter nellikrevolusjonen i 1974 som veltet diktaturet, startet RTP tester med farge-tv i 1975, og først i 1980 innførte RTP regulære farge-tv-sendinger.

RTP1 er landets allmennkanal og henvender seg til et bredt publikum. Kanalen sender nyheter, sport, underholdning, drama og filmer.

## Referanser


## Eksterne lenker
*
Snølykt

En **snølykt** er en lykt laget av snø og en eller annen form for lys, tradisjonelt stearinlys. Den er ofte laget som en liten iglo med snøballer, men kan også lages på andre måter og i andre former.